இன்று திரைக்கு எத்தனையோ வகையான குப்பை படங்கள் வருகின்றன. தணிக்கை செய்யப்பட வேண்டிய காட்சிகள் தணிக்கை செய்யப்படாமலே வெளியாகின்றன. அரைகுறை ஆடைகளோடு ரோட்டில் ஆடுவது - இதனை நகைச்சுவை என்று சொல்வது- தரங்கெட்ட வார்த்தைகளை பேசுவது... என பல காட்சிகள் இன்று சர்வ சாதாரணமாக திரைப்படங்களில் காட்டபடுகின்றன. இசைப்பிரியாவின் மரணம் உலகையே குலுங்கச் செய்த ஒன்று. தணிக்கை என்ற பெயரில் நமது நாடு அந்த திரைப்படத்தை வெளியிட மறுத்தால், அது வேறொரு வெளிநாட்டு சேனல்கள் மூலம் மீண்டும் இங்கு வரத்தான் செய்கிறது. இலங்கை அரசுக்கு எதிராக தமிழக சட்டமன்றத்தில் நிறைவேற்றப்பட்ட தீர்மானம் என்பது ஓர் ரகசிய தீர்மானமா? இதில் மறைக்க என்ன இருக்கிறது என்று தணிக்கை குழு எதிர்பார்க்கிறது? இவ் விசயத்தில் இயக்குனர் கணேசனின் மறுப்பு ஏற்க்ககூடியதே! தணிக்கை குழு தங்களது தீர்மானத்தை மறுபரிசீலனை செய்வது நல்லது.